კულტურის, განათლების, სპორტის და ახალგაზრდობის საქმეთა სამსახურის ანგარიში 2018 წლის ივნისიდან 2019 წლის ივნისის ჩათვლით **სპორტი და ახალგაზრდობა**

 წარმოგიდგენთ კულტურის, განათლების, სპორტის და ახალგაზრდობის საქმეთა სამსახურის ანგარიშს და შევეხებით იმ მნიშვნელოვან პროექტებს, რომელთაც უშუალოდ ორგანიზებას უწევს ჩვენი სამსახური, აგრეთვე ზოგადათ მოგახსენებთ, იმ ღონისძიებებზე , რომლებსაც ახორციელებენ აღნიშნული მიმართულების ორგანიზაციები.

 **2016 წლიდან სამსახური აქტიურად არის ჩართული სასკოლო სპორტული** ოლიმპიადის ჩატარებაში. სასკოლო სპორტული ოლიმპიადის ორგანიზატორები არიან სპორტისა და ახალგაზრდობის საქმეთა სამინისტრო, განათლების სამინისტრო, საქართველოს ბავშვთა და მოსწავლე-ახალგაზრდობის სპორტული ფედერაცია. ეს გახლავთ ყველაზე მასშტაბური სპორტული პროექტი, რომელსაც ორგანიზებას უწევს ჩვენი სამსახური.

 2018-19 ოლიმპიადაში მონაწილეობა მიიღო ხარაგაულის მუნიციპალიტეტის 12 საჯარო სკოლის 350-მა მოსწავლემ .

წარმოგიდგენთ იმ სახეობებს, რომლებშიდაც მივიღეთ მონაწილეობა:

1. გეზრბენი - გოგონები, ვაჟები. 8 სკოლა, 32 მონაწილე.
2. მინი ფეხბურთი - ვაჟები. 8 სკოლა, 96 მონაწილე.
3. კალათბურთი - გოგონები, ვაჟები. 7 სკოლა, 56 მონაწილე.
4. მხიარული სტარტები - 11 სკოლა, 132 მონაწილე.

 პროექტის ფარგლებში ტრანსპორტირება დაფინანსდა ჩვენი სამსახურის მიერ და შეძენილი იქნა სპორტული ფორმები, რომლებიც საჩუქრად გადაეცათ ბავშვებს.

 ივნის-ივლისში ჩატარდა სამაგიდო თამაშების ჩემპიონატი.

აგვისტოს თვეში ჩატარდა სოფელ ვახანში მერაბ არევაძის სახელობის ტურნირი, სოფელ ხევში მძლეოსნობის ტურნიში.

ივლისის თვეში ხარაგაულში გაიმართა პირველად საქართველოში სუმოს სამოყვარულო ტურნირი ,, დევების ბაშო“, სადაც მონაწილეობა მიიღო დაახლოებით 40-მა მონაწილემ.გამარჯვებული გადაეცა თასი.

აგვისტოს თვეში სოფელ ვერტყვიჭალაში ჩატარდა ვეტერან კალათბურთელთა ტურნირი, სადაც მონაწილეობა მიიღო ხარაგაულის ვეტერანმა კალათბურთელებმა.

სექტემბერში მონაწილეობა მივიღეთ ევროპის სპორტულ კვირეულში, სადაც მონაწილეობა მიიღო 250 ახალგაზრდამ.შეჯიბრი ჩატარდა სპორტის ოთხ სახეობაში. ფეხბურთში, კალათბურთში, გეზრბენში და სამაგიდო თამაშებში.

სექტემბერ-ოქტომბრის თვეში გაიმართა დოღი მუნიციპალიტეტის სამ სოფელში: სოფელ ზვარეში, სოფელ ხიდარში და სოფელ საღანძილეში და სოფ. ბაზალეთში. გამარჯვებულებს გადაეცათ ფასიანი საჩუქრები.

 2018 წელს ტრადიციულად გაიმართა ანზორ მაღრაძის სახელობის ტურნირი თავისუფალ ჭიდაობაში, შალვა შარიქაძის სახელობის ტურნირი ქართულ ჭიდაობაში, ანზორ კიკნაძის სახელობის ტურნირი ძიუდოში.

 აღინიშნა სხვადასხვა სპორტული თარიღები: საერთაშორისო ოლიმპიური დღე, მსოფლიო რბენის დღე.

 წლის განმავლობაში ჩვენი სამსახურის მიერ წახალისებული და დაფინანსებულია ახალგაზრდული ინიციატივები.(კონცერტები)

 ივნისის თვეში სამსახურის ორგანიზებით მოხდა ახალგაზრდების დასწრება იმერეთის თეატრალურ ფესტივალზე ჩვენი თეატრის სპექტაკლზე.

 ივლისში მონაწილეობა მივიღეთ წყალტუბოში გამართულ რეტრო მუსიკის ფესტივალში, სადაც ხარაგაულელმა თიკო ჯანიაშვილმა საპრიზო მესამე ადგილი დაიკავა.

 ივლისის თვეში წყალტუბოში გაიმართა ახალგაზრდული ფესტივალი, სადაც მუნიციპალიტეტის 21 ახალგაზრდა იყო ჩართული. ახალგაზრდების ტრანსპორტირება მოვახდინეთ ამ ღონისძიებაზე.

 2018 წელს აღინიშნა სულხან-საბა ორბელიანის 360 წლის იუბილე. ამ თარიღთან დაკავშირებით საგანმანათლებლო რესურსცენტრთან ერთად ჩვენმა სამსახურმა ჩაატარა ,,კალიგრაფიის კონკურსი“ მუნიციპალიტეტის საჯარო სკოლებს შორის . კონკურსში გამარჯვებულები დაჯილდოვდნენ ფასიანი საჩუქრებით.

 სასკოლო კონკურსში ნიკო კეცხოველის 2018 წლის პრემიის მოსაპოვებლად გამარჯვებული გუნდი დააჯილდოვა ფასიანი საჩუქრით.

 ჩვენს მიერ დაფინანსებულია საგანმანათლებლო პროექტი ,,ეტალონი“.

მონაწილეობს მუნიციპალიტეტის საჯარო სკოლის მოსწავლეები და გამარჯვებულებისათვის შეძენილი იქნა ლეპტოპები.

 5 ოქტომბერს აღინიშნა პედაგოგების პროფესიული დღე. დავაჯილდოვეთ წარმატებული პედაგოგები .

 სამსახურის ორგანიზებით ჩატარდა ბავშვთა საერთაშორისო დღისადმი მიძღვნილი ღონისძიებების კვირეული. კვირეულის ფარგლებში ნაჩვენები იქნა თოჯინების თეატრის სპექტაკლი, საბავშვო სპექტაკლი, ჩატარდა მოსწავლე-ახალგაზრდობის სახლის კონცერტი, სამუსიკო სკოლის კონცერტი და ა.შ. ხარაგაულის ბაღების გაერთიანებაში ჩატარდა ბავშვთა დაცვის დღისადმი მიძღვნილი კონცერტი. ჩვენი სამსახურის მიერ ბავშვებს გადაეცათ ტკბილეული.

 28 ივნისს ხარაგაულის მუნიციპალიტეტის სკოლამდელ დაწესებულებათა გაერთიანებაში მოეწყო დამამთავრებელი ჯგუფების გამოსაშვები საღამო. ხარაგაულის მუნიციპალიტეტის მერიის კულტურის სამსახური მონაწილე ბავშვებს გაუმასპინძლდა ტკბილეულით .

# კულტურა

 **ხარაგაულის კულტურის ცენტრთან ერთად ჩვენი სამსახური ახორციელებს** პროექტს ,,თეატრი ყველა პატარას“. პროექტის ფარგლებში სპექტაკლი ჩატარდა სოფელ სარგვეში, ლაშეში, მარელისში, ლეღვანში, ვარძიაში, წიფაში, ნადაბურში, ვერტყვიჭალაში, ღორეშაში.

 22 მაისს ქუთაისში საზეიმოდ გაიხსნა იმერეთის თეატრალური ფესტივალი, რომელშიც 2 ივნისს მონაწილეობა მიიღო ხარაგაულის ოთარ აბაშიძის სახელობის სახალხო თეატრმა. წარმოდგენილი იქნა თანამედროვე დრამატურგის მაკა კუკულავას პიესა ,,ორნი“. (რეჟ. ირინე ჩხეიძე).

დავიმსახურეთ ფესტივალის ერთ-ერთი მთავარი ნომინაცია ,, ქალის როლის საუკეთესო შესრულებისათვის“

 ივლის-აგვისტოში ჩატარდა გასვლითი ღონისძიებები მუნიციპალიტეტის სოფლებში. სულ ჩატარდა 20 გასვლითი ღონისძიება.

 15-19 აგვისტოს ვუმასპინძლეთ ლატვიის ქალაქ ლიმბაჟის თეატრალურ დასს. აღნიშნულ თეატრთან გვაკავშირებს 27 წლიანი მეგობრობა. ისინი ოთხი დღე იმყოფებოდნენ ხარაგაულში და ყოველი დღე დატვირთული იყო მრავალი საინტერესო ღონისძიებებით.

 ლაშის სკოლის 100 წლის იუბილეს მიეძღვნა სკოლის დამაარსებლის სიმონ მჭედლიძისადმი მიძღვნილი სპექტაკლი ,,ილიას კვალზე“. სპექტაკლი მოამზადა ოთარ აბაშიძის სახელობის სახალხო თეატრმა. (სცენარის ავტორი და რეჟისორი ირინე ჩხეიძე).

1. **წელი გამოცხადებული იყო კულტურული მემკვიდრეობის ევროპულ** წლად. აღნიშნულ თარიღთან დაკავშირებით ხარაგაულის ისტორიულ მუზეუმში ჩატარდა საინტერესო ღონისძიებები.

 **ოქტომბრის ბოლოს რეზო თაბუკაშვილის სახელობის ლიტერატურული** თეატრის ორგანიზაბით გაიმართა სამხატვრო პლენერი, რომელშიც მონაწილეობდა ადგილობრივი და ჩამოსული მხატვრები.

 წლის ბოლოს ჩატარდა საახალწლო ღონისძიებები. საახალწლო ღონისძიებებში ჩართული იქნება კულტურული მიმართულების ყველა ა.ი.პ. ღონისძიებები ჩატარდება 18 დეკემბრიდან 31 დეკემბრის ჩათვლით.

1. **წლის 15 იანვარს ქართული თეატრის დღე აღინიშნა ოთარ აბაშიძის** სახელობის სახალხო თეატრის სპექტაკლით ,,ინდაური ინდიკოს საახალწლო თავგადასავალი“. ჩატარდა 4 სპექტაკლი, სრული ანშლაგით. სპექტაკლს ესწრებოდნენ მაყურებლები მუნიციპალიტეტის თითქმის ყველა სოფლიდან. თებერვლის თვეში ჩავატარეთ მინი ფეხბურთის ჩემპიონატი სპორტისა და ტურიზმის განვითარების ცენტრთან ერთად.

 ქ. ქუთაისში ოპერის თეატრში 16 თებერვალს გაიმართა ,,იმერეთის ხმა“ საიუბილეო კონცერტი. მონაწილეობდნენ ამ პროექტში სხვადასხვა წლებში გამარჯვებული ახალგაზრდები.

 5 მარტს ჩავარეთ ინტელექტუალური თამაში ,,რა,სად, როდის“ ორგანიზაციებს შორის.

 სარვამარტოდ ჩვენი სამსახურის ორგანიზებით, მოეწყო ქალთა ნამუშევრების გამოფენა და აგრეთვე ჩატარდა სამუსიკო სკოლასთან არსებული ბენდის ,,გრავეს“ კონცერტი.

 7 მარტს მოეწყო სკოლამდელი აღზრდის პედაგოგებთან შეხვედრა და ჩვენი სამსახურის მიერ ღვაწლმოსილი პედაგოგები დაჯილდოვდენ ფასიანი საჩუქრებით.

 ქ.თბილისში 31 მარტს მოსწავლე-ახალგაზრდობის სახლში გაიმართა კონცერტი ,,იმერეთის ხმის“ მონაწილეებისათვის. ჩვენი სამსახურის ორგანიზებით მოხდა მონაწილეების გამგზავრება კონცერტზე.

 5 აპრილს, სპორტის მსოფლიო დღესთან დაკავშირებით ,მოვიწვიეთ სპორტის ღვაწლმოსილი პედაგოგები და დავაჯილდოვეთ ფასიანი საჩუქრებით.

 30 წელი გავიდა 9 აპრილის ტრაგედიიდან. ამ დღესთან დაკავშირებით ღონისძიება მოეწყო დაბაში და სოფელ ბაზალეთში, სადაც გაიმართა ბაზალეთის მკვიდრის ე.ჭიპაშვილის ხსოვნის საღამო და სკოლსთან გაშენდა მისი სახელობის ხეივანი.

 18 აპრილს ჩავატარეთ სახალხო მთქმელის ვიტალი ფცქიალაძის საღამო და დაიბეჭდა მისი ლექსების კრებული.

 2 მაისს მონაწილეობა მივიღეთ ქუთაისობის სახალხო დღესასწაულში.

 5 მაისს მოვაწყეთ ექსკურსია პროექტ ,,რა, სად, როდის“ ინტელექტუალურ პროექტში გამარჯვებული გუნდისათვის ზუგდიდში.

 7 მაისს მონაწილეობა მივიღეთ ქ.ქუთაისში კონცერტში ,,ამღერებული იმერეთი“.

 ღვთისმშობლის წილხვდომობის დღესთან დაკავშირებით , 10 მაისს საქართველოს ხალხური შემოქმედების ცენტრის და საპატრიარქოს ორგანიზებით ჩატარდა კონცერტი ქალთა ანსამბლ ,,იალონის“ მონაწილეობით.

1. მაისს საქართველოს დამოუკიდებლობის დღესთან დაკავშირებით გაიმართა კონცერტი.
2. მაისს ვუმასპინძლეთ კულტურის სამინისტროს პროექტს ,,ცოცხალი წიგნები“.

 1 ივნისს ჩვენი სამსახურის ორგანიზებით ჩატარდა ,,ახალგაზრდული ფესტივალი. ჩვენი სამსხურის დაფინანსებით ბავშვებისათვის მოწვეული იყო ანიმაციური გმირები .

1. ივნისს ჩატარდა ტურნირი მიზანში სროლაში. მონაწილეობა მიიღო 11 საჯარო სკოლის 60-მდე მოსწავლემ.
2. ივნისს მონაწილეობა მივიღეთ ქუთაისში გამართულ იმერეთის თეატრალურ ფესტივალში. წარმოდგენილი იყო ოთარ აბაშიძის სახელობის სპექტაკლი ,,ხორუმი ქართული ცეკვაა“.

 10 ივნისს ბორის სკოლა-პანსიონის ბავშვები დაესწრენ ქ.ქუთაისში ნიღბების თეატრის სპექტაკლს ,,პეპი გრძელი წინდა“.ტრანსპორტირება მოვახდინეთ ჩვენ.

 წელს დაჯილდოვდა ევროპის პრიზიორი თავისუფალ ჭიდაობაში ზაურ ბერაძე.

 13 ივნისს ჩატარდა სამოყვარულო ლიგის ჩემპიონატი ფეხბურთში.

მონაწილეობა მიიღო ვარძიისა და ბორითის ადმინისტრაციული ერთეულების ახალგაზრდებმა.

 **მთელი წლის განმავლობაში ხარაგაულის ისტორიულ მუზეუმში ჩატარდა** მრავალი საინტერესო ღონისძიება. ტრადიციულად ჩატარდა პროექტები ,,ჩვენ ვხატავთ ანიმაციას’, მოხატული კერამიკა“, ,,ჩემი პატარა ხელებით“, ,,მოხალისე გიდები“.

 შარშან გაიხსნა გამოფენა ,,საქართველო და ქართველები ამერიკულ პრესაში“. გამოფენას ესწრებოდა ამერიკის ელჩის მოვალეობის შემსრულებელი საქართველოში ელიზაბეთ რუთი.

 2018 წელი გამოცხადებული იყო კულტურული მემკვიდრეობის ევროპულ წლად და ამ თარიღთან დაკავშირებით მუზეუმში ჩატარდა ორდღიანი ღონისძიება მუნიციაპიტეტის საჯარო სკოლის მოსწავლეების მონაწილეობით.

 წელს მუზეუმში მოეწყო რამოდენიმე საინტერესო პერსონალური გამოფენა, 9 მაისს აღინიშნა სამამულო ომის მონაწილე ჟორა ბლუაშვილის იუბილე.

 19 აპრილს ხარაგაულის ისტორიულ მუზეუმში გაიმართა შეხვედრა, ტიხრული მინანქრის თანამედროვე ოსტატთან, ხარაგაულელ ერმილე მაღრაძესთან და დოკუმენტური ფილმის „ოქროდ ქცეული სიბრძნე - თრიალეთის თასი" ჩვენება. ასევე მოეწყო მისი ნამუშევრების ფოტოგამოფენა.

11 მაისს, ანდრიაობასთან დაკავშირებით , რკინისჯვრის პილიგრიმული ტურის მონაწილეთათვის ისტორიკოსმა ზეინაბ ბუაჩიძემ წაიკითხა ლექცია თემაზე: ,,რკინისჯვრის ისტორია“.

ტრადიციულად აღინიშნა მუზემების ღამე, მუზეუმების საერთაშორისო დღე, ეროვნული სამოსის დღე.

 მუზეუმს ესაჭიროება ფართი ფონდებისათვის. იმის გამო, რომ მოხდა მუზეუმის გამდიდრება ექსპონატებით, აუცილებელი გახდება გალერიის მომატება. აგრეთვე საჭიროა ტემპერატურული რეჟიმის დაცვა.

 **აქტიურ მუშაობას ეწევა რეზო თაბუკაშვილის სახელობის ლიტერატურული** თეატრი, რომელმაც არაერთი სპექტაკლი გამართა არა მარტო ხარაგაულში, არამედ საქართველოს სხვადასხვა კუთხეებში. წელს ლიტერატურული სპექტაკლი ,,შიშველი სატევარი“, მერაბ კოსტავას 80 წლის იუბილესთან დაკავშირებით ნაჩვენები იქნა სოფ. ბორითში და თბილისში.

 ორი წელია არ განხორციელებულა ლიტერატურული კონკურსი ,,ოდეონი“. კარგი იქნება, თუ შეეწყობა ხელი ამ პროექტის ჩატარებას.

 **მომავალ წელს 120 წლის ხდება ხარაგაულის ოთარ აბაშიძის სახელობის** სახალხო თეატრი. თეატრი განაგრძობს ტრადიციას, საანგარიშო პერიოდში სამი პრემიერა იყო ნათამაშები, აქედან ორი ნაჩვენები იქნა იმერეთის თეატრალურ ფესტივალზე, სადაც მონაწილეობს იმერეთის მხარის ყველა მუნიციპალური თეატრი. 20 ივნისს გაიმართება დაჯილდოების ცერემონია ქუთაისში., სადაც გამოვლინდებიან გამარჯვებულები.

 10 წელია უკვე, რაც ხარაგაულში ფუნქციონირებს თოჯინების თეატრი, რომელიც აქტიურად მუშაობს და ატარებს სპექტაკლებს სოფლებში.

 კარგი იქნება თუ თეატრს ექნება საკუთარი შენობა. ვფიქრობ, რომ თოჯინების თეატრისთვის საუკეთესო იქნება კულტურის ცენტრის დარბაზი, რომელიც ამჟამად არ ფუნქციონირებს. დარბაზის გაკეთება ზოგადად ხელს შეუწყობს კინოთეატრის განტვირთვას. მოგეხსენებათ, რომ კინოთეატრი არის ერთადერთი დარბაზი, სადაც ტარდება ყველა სახის ღონისძიება და შეხვედრა.

წელს იგეგმება თეატრის გარდერობის მოწყობა, რაც ნამდვილად საჭირო საქმეა.

 ხარაგაულელი ბავშვების უმრავლესობა გაერთიანებული არიან ქორეოგრაფიულ წრეებში, სახელოვნად გრძელდება ქორეოგრაფიული ტრადიციები ხარაგაულში. ჩვენი ქორეოგრაფიული ანსამბლები წარმატებით მონაწილეობენ საქართველოში და მის ფარგლებს გარეთ გამართულ ფესტივალებში. ამჯამად ანსამბლი ,,უბისი“ მიემგზავრება ქ. ბაქოში ქორეოგრაფიულ ფესტივალზე.

 სასწავლო წლის დაწყებამდე იგეგმება სარეპეტიციო დარბაზის კეთილმოწყობა.

 კულტურის ცენტრთან მუშაობს ვაჟთა ვოკალური გუნდი( ხელმძღვანელი გიორგი ჩოგოვაძე) და ფოლკლორული ჯგუფი ,,უბისი “ (ხელმძღვანელი ზურაბ გოგოლაძე) . ივნისის ბოლოს ანსამბლი მონაწილეობას მიიღებს ფესტივალში ,,არტ-გენი“.

 ახალი სასწავლო წლიდან იგეგმება საბალეტო კლასის გახსნა. ეს იქნება სიახლე ხარაგაულის კულტურის ცხოვრებაში.

 მაისის თვიდან ხალხური შემოქმედების სახლის ბაზაზე ჩამოყალიბდა სალოტბარო სკოლა , ვფიქრობ იქნება წარმატებული ნაბიჯი და ნიჭიერ ბავშვებს საშუალება მიეცემათ სწავლა გააგრძელონ ამ კუთხით.

 **ცენტრალურ ბიბლიოთეკაში გაერთიანებულია 25 საბიბლიოთეკო** განყოფილება. ყოველწლიურად მიმდინარეობს წიგნადი ფონდის განახლება. ყოველწლიურად საბიბლიოთეკო ასოციაცია 500 ლარიან ვაუჩერს აძლევს ბიბლიოთეკას წიგნადი ფონდის გასაახლებად, მაგრამ ეს არ არის საკმარისი, რადგან წიგნადი ფონდი არის მოძველებული და საჭირო არის დამატებითი თანხები.

 უკვე რამდენიმე წელია ცენტრალური ბიბლიოთეკის უკან იგეგმება სკვერის მოწყობა, სადაც ზაფხულობით გაიმართება ღონისძიებები.შეიქმნება კიდევ ერთი კულტურული სივრცე. კარგი იქნება მომავალში, თუ გამოიყოფა თანხა ამ პროექტისათვის.

 **მოსწავლე-ახალგაზრდობის სახლში ფუნქციონირებს 14 დასახელების წრე** და მუსიკალური სტუდია ,,ჰარმონია’’. წრებში სახელობითი სიით ირიცხება 266 ბავშვი. წრეები ფუნქციონირებს როგორც დაბაში ასევე სოფლებში.კერძოდ: მარელისი,ლეღვანი,ბორითი და ვერტყვიჭალა.

წლის განმავლობაში მოსწავლე-ახალგაზრდობის სახლის აღსაზრდელები აქტიურად მონაწილეობენ სხვადასხვა ღონისძიებებში:

1. 28 აპრილს ხალხური სიმღერის რესპუბლიკურ ფესტივალში მოსწავლეთა სახლის ფოლკლორულმა გუნდმა აიღო გრანპრი.
2. კლასიკური მუსიკის საღამო სოფელ ვერტყვიჭალაში.
3. საესტრადო სიმღერის წრის მოსწავლეებმა მონაწილეობა მიიღეს

ქ.თბილისში 2018 წლის დეკემბერში სიმღერის რესპუბლიკურ ფესტივალში და აიღეს გრან პრი

1. საგალობლების ფესტივალი ქ.საჩხერეში 2018 წლის 15 ოქტომბერს დაიმსახურეს მადლობის სიგელები.
2. 13 ივნისს ხალხური სიმღერის წრის წევრებმა მონაწილეობა მიიღეს

ქ. თბილისში ფოლკლორული სიმღერის ფესტივალზე ეროვნულ სასახლეში.

არდადეგების პერიოდში დაგეგმილი აქვთ ახალი პროექტის განხორციელება მოსწავლეთა სახლში ,,საზაფხულო ბანაკი 2019“. ესაჭიროებათ დახმარება გათბობის სისტემის მოწესრიგებაში.

 **უკვე 61 წელია ხარაგაულში კლასიკური მუსიკის განვითარების საქმეს** ემსახურება შოთა ბუაჩიძის სახელობის სამუსიკო სკოლა. სკოლაში სწავლობს 100-მდე მოსწავლე, ყოველ წელიწადს სკოლა მონაწილეობას ღებულობს სხვადსახვა მუსიკალურ ფესტივალებში და ყოველთვის წარმატებით გამოდიან მათი მოსწავლეები.

 2018 წელს სამუსიკო სკოლის მოსწავლემ მარიამ მანჯავძემ მონაწილეობა მიიღო ბაქოში გამართულ საერთაშორისო ფესტივალზე და მოიპოვა პირველიმ ადგილი და ლაურეატის წოდება. ახლახან მონაწილეობა მიიღეს სენაკში მუსიკის აკადემიის მიერ გამართულ მუსიკალურ ფესტივალზე. მალე მონაწილეობას მიიღებენ ქ. ბორჯომში მუსიკალური ფესტივალზე.

 სამუსიკო სკოლაში უკვე ორი წელია რაც ფუნქციონირებს მუსიკალური ბენდი ,,გრავე“, რომელმაც სარვამარტოდ გამართა კონცერტი და მაყურებლის დიდი მოწონება დაიმსახურა. ბენდისათვის საჭიროა დაფინანსება და ინსტრუმენტების დამატება.

 **ხარაგაულის სკოლამდელი აღზრდის დაწესებულებაში გაერთიანებული** ბაღები ინფრასტრუქტურა მეტნაკლებად გამართულია. ვერტყვიჭალის და საღანძილის ბაღების მშენებლობაზე გამოცხადებულია ტენდერი.

 სოფელ გედსამანიაში ახალი სასწავლო წლიდან იგეგმება სასკოლო მზაობის ჯგუფის გახსნა. სოფ. სარგვეშში სასკოლო მზაობის ჯგუფი ახალი სასწავლო წლიდან გადაკეთდება ბაღად.

 ბორის ბაღი დღემდე არ შედიოდა გაერთიანებაში, ახლა შეიცვლის ადგილს, განთავსდება დღის ცენტრის შენობაში და შეუერთდება სკოლამდელი დაწესებულებების გაერთიანებას. ამ ზაფხულს მოხდება პირველი ბაღის გაზიფიცირება.

 2018 წელს მოხდა მეთოდისტის გადამზადება, რომელმაც დაატრენინგა პედაგოგ-აღმზრდელები. მიმდინარეობს სამზადისი ავტორიზაციისათვის, რომელიც დაიწყება 2020 წელს და დამთავრდება 2022 წელს.

 **ხარაგაულის ა(ა)იპ „სპორტისა და შიდა ტურიზმის ცენტრი“- ში** ფუნქციონირებს სპორტის 13 სახეობა და 27 სპორტული სექცია. სპორტულ სექციებში ვარჯიშობს 360 მოსწავლე.

 ხარაგაულის ა(ა)იპ „სპორტისა და შიდა ტურიზმის ცენტრი“ -მა მიიღო მონაწილეობა 92 სპორტულ ღონისძიებაში, როგორც გასვლით, ასევე ადგილობრივ ტურნირებში.

 ა(ა)იპ „სპორტისა და შიდა ტურიზმის ცენტრი“-მა აღადგინა ნოდარ ახალკაცის გარდამავალი თასის გათამაშება ფეხბურთში.

 მასშტაბური იყო თამაზ გიორგაძის ხსოვნისადმი მიძღვნილი მუნიციპალიტეტის ღია პირველობა ბერძნულ რომაულ ჭიდაობაში, რომელშიც მონაწილეობა მიიღეს : ჭიათურის, საჩხერის, თერჯოლის, ბაღდათის, ბორჯომის, ხაშურის, გორის და საგარეჯოს მუნიციპალიტეტის გუნდებმა, მონაწილეთა რაოდენობა 120 სპორტსმენით განისაზღვრა.

 გასულ წელს ასევე ჩატარდა საოჯახო სპარტაკიადა, რომელშიც მონაწილეობა მიიღეს ადმინისტრაციული ერთეულების წარმომადგენლებმა.

 მაისის თვეში გაიმართა ჯომარდობა მდინარე ჩხერიმელაზე, მონაწილობა მიიღი 32-მა ახალგაზრდამ.

 ივნისის თვეში გაიმართა ხატვის კონკურსი მუნიციპალიტეტის საჯარო სკოლების მონაწილეობით. კინოთეატრის ფოიეში მოეწყო ნამუშევრების გამოფენა და გამარჯვებულებს გადაეცათ ფასიანი საჩუქრები.

 ა(ა)იპ „სპორტისა და შიდა ტურიზმის ცენტრი“-ს ძიუდოს სექციას სჭირდება ტატამი ხევსა და მოლითში. კიცხის ფეხბურთის მოედანი საჭიროებს აუცილებელ რემონტს. აგვისტოს თვეში იგეგმება კარვების ბანაკი სოფელ ზვარეში.